open-index/open-wikipedia-markdown huggingface dataset:
John Landy

**John Michael Landy** AC, CVO, MBE (12. huhtikuuta 1930 Melbourne – 24. helmikuuta 2022) oli australialainen keskimatkojen juoksija ja olympiamitalisti, joka toimi vuosina 2001–2006 Victorian osavaltion kuvernöörinä.

Landy juoksi mailin maailmanennätyksen 3.57,9 kansainvälisessä kilpailussa Turussa 21. kesäkuuta 1954, jolloin hänestä tuli kaikkien aikojen toinen neljän minuutin alittaja Roger Bannisterin jälkeen. Hän juoksi samalla myös 1&nbsp;500 metrin maailmanennätyksen 3.41,8. Landy osallistui Helsingin kesäolympialaisiin 1952 ja Melbournen kesäolympialaisiin 1956, joista jälkimmäisissä hän saavutti pronssimitalin 1&nbsp;500 metrillä. Helsingissä hän kilpaili 1&nbsp;500 ja 5&nbsp;000 metrillä, joissa ei yltänyt loppukilpailuun. Hän vannoi Melbournen kesäolympialaisten urheilijoiden olympiavalan hattu päässään ja epätavallisin sanoin, mitkä asiat aiheuttivat kummastelua. Vuonna 1985 Arto Terosen haastattelema Landy kertoi, että seremoniamestari oli käskenyt hänen pitää hatun päässään valan aikana ja lausua vala Lontoon kesäolympialaisten 1948 sanamuodoilla.

Landy ilmoitti toukokuussa 1955 lehdistölle lopettavansa kilpauransa. Hän kuitenkin jatkoi kilpailemista vielä seuraavan vuoden olympialaisiin asti.

Landyn valmentajana toimi vuoteen 1952 asti Percy Cerutty.

## Lähteet
* John Landy Biography and Olympic Results  Olympics at Sports-Reference.com 

### Viitteet
Attikos (filosofi)

**Attikos** (n. 175) oli antiikin kreikkalainen keskiplatonilainen filosofi. Kaikki mitä hänestä tiedetään on peräisin Eusebioksen teoksessa *Preparatio Evangelica* säilyneistä katkelmista eräästä hänen teoksestaan.

Attikoksen filosofiaa kuvaa dogmaattisuus. Hän piti Platonin kirjoitetuista opeista poikkeamista auttamattoman harhaopillisena. Attikos oli myös voimakas peripateettisen filosofian vastustaja. Hänen teoksensa oli luonteeltaan poleeminen Aristotelesta vastaan. Ei ole selvää, oliko poleeminen asenne enemmän filosofisesti kuin poliittisesti motivoitunutta. Jotain ehkä kertoo se, että hän väitti Aristoteleen olleen ateisti, joka kielsi sielun olemassolon ja jumalallisen kaitselmuksen.

## Lähteet

## Kirjallisuutta
* Karamanolis, George E.: *Plato and Aristotle in Agreement? Platonists on Aristotle From Antiochus to Porphyry*, Oxford University Press, 2006, .
Forrest Smithson

**Forrest Custer Smithson** (26. syyskuuta 1884 - 24. marraskuuta 1962) oli yhdysvaltalainen yleisurheilija ja 110 metrin aitajuoksun olympiavoittaja Lontoossa 1908.

Smithson oli syntynyt Portlandissa, Oregonissa ja opiskeli teologiaa Oregonin valtionyliopistossa. Hän voitti Yhdysvaltain mestaruuden 120 jaardin aidoissa 1907 ja 1909.

Lontoossa ennakkosuosikkeja olivat Smithsonin joukkuetoverit John Garrels ja Arthur Shaw, joka oli aiemmin sivunnut Alvin Kraenzleinin epävirallista maailmanennätystä 15,2. Pika-aitoja ei juostu tavalliseen tapaan radalla, vaan silloiseen englantilaiseen tapaan ruoholla. Smithson voitti välieränsä ja finaaliin selviytyi pelkästään amerikkalaisia. Hän sivusi välierien ajallaan 15,4 Alvin Kraenzleinin olympiaennätystä. Loppukilpailussa Smithson kasvatti etumatkaa tasaisesti ja voitti viiden metrin erolla kaikkien aikojen parhaalla tuloksella 15,0. IAAF hyväksyi ajan myöhemmin matkan ensimmäiseksi viralliseksi maailmanennätykseksi. Maailmanennätys pysyi voimassa 12 vuotta, kunnes Earl Thomson rikkoi sen vuonna 1920.

Forrest Smithson kuoli Contra Costan piirikunnassa, Kaliforniassa, 78-vuotiaana.

## Raamattutarina

Laajalle levinnyt tarina väittää Smithsonin juosseen loppukilpailun kantaen Raamattua vasemmassa kädessään. Tarinan mukaan tämä olisi ollut syvästi uskonnollisen Smithsonin protesti sunnuntaina juostua kilpailua vastaan. Tämä ei ilmeisesti pidä paikkaansa. Ensinnäkin yhtäkään karsintaeristä tai finaalia ei ohjelman mukaan juostu sunnuntaina. Toiseksi tuon aikaiset sanomalehdet eivät maininneet tarinaa. Tarina on luultavasti saanut alkunsa Smithsonin valokuvasta, jossa hän aitoo Raamattu kädessään. Kuva on todennäköisesti kilpailun jälkeen valokuvaajia varten lavastettu tilanne.

## Lähteet
Luettelo kansallisista lentoyhtiöistä

Tämä on **luettelo valtioiden kansallisista lentoyhtiöistä**. Osa lentoyhtiöistä on eri valtioiden yhteisomistuksessa,  

## Luettelo
 

## Lähteet
Albatrossi ja sorsa

**Albatrossi ja sorsa** on Juha Vainion vuonna 1981 julkaistu albumi. Se sisältää muun muassa tunnetut Vainion kappaleet ”Albatrossi”, ”Panaman konsuli” ja ”Kun mä rupesin ryyppäämään”. Albumin kappaleita alettiin äänittää jo 1979.

## Kappaleet

### A-puoli
# 
# 
# 
# 
# 
# 

### B-puoli
#
# 
# 
# 
# 
# 

## Tekijätiedot

**Muusikot**
* Jaakko Salo - kapellimestari (A1-A6, B2, B4-B6), piano (A1, A4-A6, B5), sähköpiano (A2, A3, B2, B4) ja klavinetti (A4)
* Markku Johansson - kapellimestari (B1, B3) ja trumpetti (B1, B3)
* Kalevi Ukkola - kuoronjohtaja (A1, B5)
* Maarit Hurmerinta, Marjo-Riitta Kervinen ja Irina Milan - taustalaulu (A1, A3)
* Juhani Aaltonen - huilu (A2, A3, B1, B3), altto- (A4) ja tenorisaksofoni (A5, A6, B4)
* Pentti Lahti - huilu (B6) ja baritonisaksofoni (B6)
* Unto Haapa-aho - klarinetti (A2, A3, A5), altto- (A6, B4) ja baritonisaksofoni (A4, B2)
* Teemu Salminen - klarinetti (B6)
* Reijo Lehtovirta - alttosaksofoni (A5)
* Teuvo Siikasaari - tenorisaksofoni (B1)
* Esko Heikkinen (B6) ja Jörgen Petersen (A2-A4, A6, B2, B4, B6) - trumpetti
* Juhani Aalto - pasuuna (A2-A4, A6, B2, B4, B6)
* Tom Bildo - pasuuna (A2-A4, A6, B2, B4, B6) tuuba (A5)
* Nacke Johansson - piano (B3) ja sähköpiano (B1)
* Aaro Kurkela (A6, B2) ja Jani Uhlenius (A1, B5) - haitari
* Juha Björninen (B6), Kalle Lae (A6, B2, B4), Heikki Laurila (A2-A4, B1, B3) ja Lasse Luoto (A6, B2, B4) - kitara
* Taisto Wesslin - kitara (A1-A4, B5), kitarabanjo (A5)
* Tapio Salo (A1-A4, B5), Pekka Sarmanto (A5) ja Heikki "Häkä" Virtanen (A6, B2, B4, B6) - basso
* Tapani "Nappi" Ikonen (B2-B4, B6), Ilpo Kallio (A1, B1, B5) ja Roope Koistinen (A2-A5) - rummut
* Markku Hannola (A1, B5), Tapani "Nappi" Ikonen (B1, B2, B4) ja Ilpo Kallio (B3) - lyömäsoittimet
* Jouni Heinonen, Siri Heinonen-Nevala, Erkki Hiltunen, Ulf Hästbacka ja Olavi Rignell - viulu (A1, B5)

## Lähteet
Hans Posse

**Hans Posse** (1879 Dresden, Saksa – 1942 Dresden) oli Dresden Gemäldegalerien johtaja ja vastasi saksalaisten sotasaaliiksi ottamien taideteosten sijoittamisesta.

Hän astui Dresden Gemäldegalerien palvelukseen vuonna 1910, nousi sen johtajaksi 1913 ja oli siinä tehtävässä vuoteen 1942. Hän halusi alusta pitäen palautettavaksi museoon kaikki lainassa olleet teokset. Natsien noustua valtaan hän joutui vähäksi aikaa tehtävästään syrjään syytettynä natsivastaisuudesta ja rappiotaiteen hankinnoista, mutta Hitler itse palautti hänet virkaan ja antoi tehtäväksi luoda Führerin museon Itävaltaan Linziin. Samana vuonna Posse takavarikoi Rotschildin veljesten Alphonse Mayer Rothschildin (1878–1942) ja Louis Rothschildin (1882–1955) kokoelman. Takavarikoinnit jatkuivat hänen kuolemaansa saakka.

Possen seuraajaksi Dresden Gemäldegalerien ja Führermuseumin johtajana nousi 1943 Hermann Voss.

## Lähteet
Maksimos Tyroslainen

**Maksimos Tyroslainen** (, ) (100-luku) oli antiikin kreikkalainen keskiplatonilainen filosofi ja reettori. Hän vaikutti Antoninusten ja Commoduksen aikana. Maksimoksen teoksissa on paljon viittauksia Kreikan historiaan mutta ei juuri Roomaan; tästä on päätelty, että hän eli enimmäkseen Kreikassa ja opetti mahdollisesti Ateenassa.

## Filosofia

Maksimos oli nimellisesti platonisti mutta ajattelussaan monella tavalla eklektikko. Hänen ajattelunsa edeltää monella tavalla uusplatonismia.

Maksimokselta on säilynyt 41 tutkielmaa teologisista, eettisistä ja muista filosofisista aiheista. Maksimos katsoi, että Jumala on korkein olento ja vain järjen tavoitettavissa ja että Jumala on yksi ja jakamaton, vaikkakin tästä käytetään useita nimiä.

Samalla tavalla kuten eläimet muodostavat välimuodon kasvien ja ihmisten väliin, samalla tavalla Jumalan ja ihmisten välillä on välimuotoja, daimoneita, jotka oleskelevat taivaan ja maan välillä. Sielu muistuttaa monella tavalla jumaluutta; se on osaksi kuolevainen, osaksi kuolematon, ja kun se vapautetaan ruumiin kahleista, siitä tulee daimoni. Elämä on sielun unta, josta se herää kuolemassa.

## Lähteet

## Kirjallisuutta
* 
*
Inger Nilsson

**Karin Inger Monica Nilsson** (s. 4. toukokuuta 1959 Kisa, Ruotsi) on ruotsalainen näyttelijä.

Nilsson muistetaan parhaiten pääroolistaan Peppi Pitkätossuna vuosina 1968–1970 kuvatuissa *Peppi Pitkätossu* -elokuvissa ja televisiosarjassa. Peppi-roolien jälkeen Nilsson on tehnyt töitä sihteerinä Tukholmassa ja näytellyt joissain teatterirooleissa. Vuonna 2000 sveitsiläinen ohjaaja Xavier Koller pyysi häntä näyttelemään *Gripsholm*-nimisessä elokuvassaan, joka perustuu Kurt Tucholskyn samannimiseen romaaniin. Vuonna 2007 Nilsson sai roolin saksalaisessa televisiosarjassa nimeltä *Der Kommisar und das Meer*, jossa hän näyttelee patologia nimeltä Ewa Svensson.

## Aiheesta muualla
* 
*
Arimaa (Pusula)

**Arimaa** (myös *Arima*) on kartano ja kulmakunta Hyrkkölän kylässä Arimaa-järven rannalla Pusulassa Lohjalla Uudellamaalla.

Kartano sai alkunsa Kun Hyrkkölän kylän Klemelän talon maille Arimajärven rantaan perustettiin Ariman lasitehdas vuonna 1864. Kartanoksi tila laajentui 1870-luvulla, kun siihen yhdistettiin Hyrkkölän kylän Kollin ja Haikon perintötilat. Lasitehtaan ja kartanon omistajina olivat vuosina 1866–1893 Alfons Alftan ja vuosina 1893-1918 Karl Taxell. Lasitehdas lopetettiin vuonna 1918, minkä jälkeen kartano on toiminut maanviljelystilana. 1930-luvulta alkaen kartanon omistajana oli Yrjö Härmälä.

Vuonna 1889 tehtaan yhteyteen perustettiin myös kansakoulu, jonka toiminta kuitenkin päättyi tehtaan lopettamisen jälkeen. Vielä 1930-luvulla koulurakennus toimi nuorisoseurantalona.

Tunnettuihin Arimaalla vaikuttaneisiin henkilöihin kuuluu kirjailija Helvi Hämäläinen. Kesinä 1935–1936 hän kirjoitti siellä romaaninsa *Katuojan vettä*. Hämäläinen myös keräsi itselleen kokoelman Ariman lasitehtaan lasiesineitä.

## Katso myös
* Johannislund

## Lähteet
Maximus (täsmennyssivu)

**Maximus** tai **Maksimos** voi viitata seuraaviin henkilöihin:

* Bruno Maximus (s. 1970), suomalainen taidemaalari
* Claudius Maximus (100-luku), stoalainen filosofi ja Marcus Aureliuksen opettaja
* Fabius Maximus, roomalainen sotapäällikkö toisessa puunilaissodassa
* Magnus Maximus (n. 335–388), roomalainen usurpaattori
* Maximus Aleksandrialainen (200-luku), Aleksandrian piispa
* Maximus Aquilalainen (n. 228–250), diakoni, marttyyri ja pyhimys
* Maksimos Efesoslainen (300-luku), filosofi
* Maximus Evreuxlainen (k. n. 384), pyhimys
* Maximus Hispanialainen (400-luku), roomalainen usurpaattori
* Maksimos Planudes (n. 1260–1330), bysanttilainen grammaatikko ja teologi
* Maximus af Schultén (1847–1899), suomalainen kirurgi ja vapaaherra
* Maximus Torinolainen (n. 380–465), pyhimys
* Maksimos Tunnustaja (n. 580–662), kristillinen teologi ja pyhimys
* Maksimos Tyroslainen (100-luku), kreikkalainen keskiplatonilainen filosofi ja reetori
* Marcus Gavius Maximus, roomalainen pretoriaanikaartin prefekti
* Marius Maximus, roomalainen historioitsija ja virkamies
* Petronius Maximus (397–455), Länsi-Rooman keisari vuonna 455
* Tiberius Claudius Maximus, roomalainen sotapäällikkö
* Valerius Maximus (ensimmäinen vuosisata), kirjailija ja historioitsija

* Ibn Arabi, islamilainen filosofi, *Doctor Maximus*
* Pontifex maximus, Rooman valtakunnan pontifex-papiston johtaja
Sami Eerola

**Sami Eerola** (s. 19. elokuuta 1969 Tampere) on tiettävästi Suomen pisin elossa oleva mies sekä näyttelijä ja entinen koripalloilija. Hänen pituutensa on 218 senttimetriä ja kengänkokonsa on 53. Eerola asuu Tampereen Jankassa ja on ammatiltaan rakennusmies. 

Eerola painoi syntyessään 5,4 kg ja oli 58 cm pitkä.

Eerola edusti koripallon SM-sarjassa Uudenkaupungin Korihaita vuosina 1987–1990. Hän on yhdessä samanpituisen tanskalaisen Chris Christoffersenin kanssa kautta aikain pisin pelaaja koripallon SM-sarjassa.

Eerola on näytellyt Tampereen työväen teatterin näytelmässä The Addams Family, jossa hän esitti hovimestari Lurkkia. Eerolalla ei ollut näytelmässä juurikaan vuorosanoja.

## Lähteet

## Aiheesta muualla
* Sami Eerolan haastattelu Pirkanmaan Sanomissa 3.1.2008
* Sami Eerola ''Efter Nio'' -ohjelman vieraana 3.9.2018 (ennakkomainos Twitterissä)
Zeno Roth

**Zeno Roth** (30. kesäkuuta 1956 Düsseldorf – 5. helmikuuta 2018) oli saksalainen kitaristi ja lauluntekijä. Hänen musiikissaan on vaikutteita neoklassisuudesta sekä bluesista. Hän oli muun muassa Scorpionsissa vaikuttaneen kitaristin Uli Rothin nuorempi veli. Uli Rothin mukaan Zeno Roth kuoli 61-vuotiaana pitkään sairasteltuaan.

## Diskografia

* *Zeno* (1986)
* *Zenology* (1995)
* *Listen to the Light* (1998)
* *Zenology 2* (2005)
* *Runway to the Gods* (2006)

## Lähteet
Taldom

**Taldom** () on kaupunki Moskovan alueella Venäjällä. Se sijaitsee 110 kilometriä Moskovasta pohjoiseen Moskovan ja Savjolovon välisen rautatien varrella (Taldomin asema). Kaupunki on Taldomin piirin keskus. Kaupungin asukasluku oli 13&nbsp;819 ja koko piirin 48&nbsp;553 henkeä (vuonna 2010).

Kašinin maantien varrella sijainnut Taldomin kylä mainitaan ensimmäisen kerran vuonna 1677. 1800-luvun loppupuolella se oli huomattava kauppapaikka. 1860–1870-luvulla paikkakunnalle syntyi pienimuotoista jalkineteollisuutta, joka laajeni ensimmäisen maailmansodan aikana. Vuonna 1918 Taldomista tuli kaupunki. Vuoteen 1929 saakka sen nimenä oli *Leninsk*.

Taldomissa on jalkinetehdas ja ompelimo, metalli-, rakennustarvike- ja elintarviketeollisuutta. Kaupungissa toimii kotiseutumuseo.

## Lähteet

### Muut lähteet
*
Bologoje

**Bologoje** () on kaupunki Tverin alueella Venäjällä. Se sijaitsee Valdain ylängön pohjoisreunalla Bologojejärven rannalla 164 kilometriä Tveristä luoteeseen. Paikkakunta on tärkeä rautatieliikenteen solmukohta. Sen läpi kulkee Moskovan ja Pietarin välinen päärata, josta haarautuvat radat Velikije Lukiin, Pihkovaan ja Rybinskiin. Kaupunki on Bologojen piirin keskus. Asukkaita on 24&nbsp;100 henkeä (vuonna 2009).

Bologojen kylä mainitaan ensimmäisen kerran vuonna 1495. Vuonna 1851 avattiin Pietarin ja Moskovan välisen rautatien puolimatkassa sijaitseva rautatieasema, johon paikkakunnan myöhempi kehitys on perustunut. Vuonna 1926 Bologojesta tuli kaupunki.

Nykyään Bologojessa on veturivarikko sekä konepaja-, rakennustarvike-, huonekalu-, ompelimo- ja elintarviketeollisuutta. Nähtävyyksiä ovat vuonna 1917 valmistunut asemarakennus, vuonna 1885 rakennettu myöhäisklassistinen Pyhän kolminaisuuden kirkko ja Kolovskin kauppiasperheen talossa sijaitseva kaupunginmuseo.

## Lähteet

## Aiheesta muualla
* Bologojen kaupungin sivusto
Athenagoras

**Athenagoras** () voi viitata seuraaviin henkilöihin:

* Athenagoras Efesoslainen (500-luku eaa.), Efesoksen tyranni
* Athenagoras Syrakusalainen (400-luku eaa.), syrakusalainen valtiomies ja sotapäällikkö Sisilian sotaretken aikana
* Athenagoras Makedonialainen (100-luku eaa.), Filippos V:n ja Perseuksen kenraali
* Athenagoras Ateenalainen (n. 133–190), varhaiskristillinen filosofi ja kirkkoisä
* Athenagoras I (1886-1972), Konstantinopolin patriarkka vuosina 1948– 1972
Randy Shughart

**Randall ”Randy” David Shughart** (13. elokuuta 1958 Lincoln, Nebraska – 3. lokakuuta 1993 Mogadishu, Somalia) oli yhdysvaltalainen Delta -erikoisryhmän sotilas. Yhdessä Gary Gordonin kanssa hän ansaitsi Medal of Honor-kunniamitalin Mogadishun taistelussa.

## Yksityiselämä
Shughartin isä oli ilmavoimissa korkea-arvoinen upseeri. Randy muutti Pennsylvaniaan, kun hänen isänsä erotettiin ilmavoimista. Randy liittyi armeijaan valmistuttuaan Big Spring High Schoolista Newvillessä, Pennsylvaniassa.

## Mogadishun taistelu

Kesällä 1993 Shughart pääsi mukaan Delta-ryhmään osaksi Task Force Rangeria. Lokakuun 3. päivänä Shughart lähti taistelemaan yhdessä Gary Gordonin ja Brad Hallingsin kanssa somalialaista sotalordia, Mohammed Farrah Aididia, vastaan. Taistelun jatkuessa putosi kaksi UH-60 Black Hawk -helikopteria, ja Shughart meni Gary Gordonin kanssa pelastamaan toisessa helikopterissa pudonneita. Helikopterin lentäjä Michael Durant ja hänen miehistönsä pääsivät hetkeksi turvaan Gordonin ja Shughartin suojelessa heitä. Durant vangittiin Shughartin ja Gordonin saatuaan surmansa. Hänet kuitenkin vapautettiin viikon kuluttua taistelusta.
Folie à Deux

**Folie à Deux** on Fall Out Boy -yhtyeen viides studioalbumi, joka julkaistiin joulukuussa 2008. Yhtyeen kotimaassa Yhdysvalloissa albumi julkaistiin vasta 16.päivä, kun Australiassa ja Uudessa-Seelannissa julkaisupäivämäärä oli kolme päivää aiemmin, 13. joulukuuta. Ensimmäinen levyltä julkaistu single oli I Don't Care, joka julkaistiin 3. syyskuuta 2008.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Patrick Stump – laulu, kitara, piano
* Joe Trohman – kitara
* Pete Wentz – basso, laulu
* Andy Hurley – rummut

### Vierailevat muusikot
* William Beckett, Elvis Costello, Travis McCoy, Doug Neumann ja Gabe Saporta – laulu (kappale ”What a Catch, Donnie”)
* Brendon Urie – laulu (kappale ”What a Catch, Donnie”), piano ja laulu (kappale ”20 Dollar Nose Bleed”)
* Alexander DeLeon – laulu (kappaleet ”What a Catch, Donnie” ja ”Tiffany Blews”)
* Lil Wayne – laulu (kappale ”Tiffany Blews”)
* Pharrell Williams – syntetisaattori (kappale ”w.a.m.s.”)
* Debbie Harry – laulu (kappale ”West Coast Smoker”)

## Vastaanotto
Ensimmäisellä viikollaan albumi myi yli 150&nbsp;000 kappaletta ja nousi sijalle 8 ''Billboard'' 200-listalla. 

### Arvostelut
* Metacritic: 73/100
* Allmusic: 
* Rolling Stone: 

## Lähteet
Arimaa (järvi)

**Arimaa** (myös **Arima**, **Arimajärvi**) on 184 hehtaarin kokoinen järvi Someron ja Lohjan rajalla entisten Somerniemen ja Pusulan kuntien alueella pääosin nykyisen Someron puolella.

Arimaa on osa Karjaanjoen vesistöä ja sijaitsee kapeassa, syvässä kallioperän murroslaaksossa. Järven itäosa on syvä ja jyrkkärantainen, länsiosa matala ja savirantainen. Arimaan korkeus meren pinnasta on 96,8 metriä. Järveä on laskettu 1900-luvun alussa.

Arimaan valuma-alue on noin 4500 hehtaaria, josta noin puolet Someron ja puolet Lohjan alueella. Järveen laskee pohjoisesta Myllyjokea pitkin Myllyjärvi, johon laskevat pohjoisesta Vehka-Patamon ja Kovelon muodostama järviketju sekä lännestä Levo-Patamo, johon edelleen laskevat Pusulasta Patamon kautta Särkijärvi ja Kivijärvi. Arimaan vedet laskevat Lahnalammin kautta Mäentaanjokea pitkin Oinasjärveen ja sieltä edelleen Pitkiönjoen kautta Nummen Pitkäjärveen ja sieltä Nummenjokeen.

Lähimpiä kyliä ja kulmakuntia ovat Arimaa Pusulan Hyrkkölässä ja Härjänoja Somerniemellä. Etelässä järvi rajautuu myös Somerniemen Härjänlahden ja Jakkulan kylien takamaihin.
## Lähteet
*
### Viitteet

## Aiheesta muualla

* Arimaan esittely Someron kalastusalue. Viitattu 3.3.2019
* Arimaan hoitosuunnitelmat  (Osat A–D) Someron kaupunki. Viitattu 17.2.2009
* Lauri Koli: Arimaa kalanistutusten kourissa. Someron vesiensuojeluyhdistyksen vuosikirja 2007
Simo Riikonen

**Simo Armas Riikonen** (s. 3. tammikuuta 1949 Ulvila) on suomalainen ruiskutaidemaalari.

Simo Riikosta voidaan pitää yhtenä autotaidemaalauksen uranuurtajana. Hän on maalannut kuvia ajoneuvoihin 1970-luvulta lähtien, joskin ensimmäiset kokeilut ovat 1960-luvulta. Riikonen on maalannut yli tuhat erikoismaalattua ajoneuvoa ja muotokuvamaalausta. Riikosen työt ovat voittaneet paljon palkintoja eri puolilla Eurooppaa. Riikosen töistä on myös kirjoitettu runsaasti lehdissä ja hänestä on tehty tv-dokumentteja.

Maalaukset tehdään kynäruiskulla. Aiheet syntyvät yhteistyössä tilaajan kanssa. Ne liittyvät useimmiten auton omistajan ammattiin, harrastuksiin tai muihin mieltymyksiin. Riikonen on tehnyt retussiruiskulla myös muotokuvia muun muassa moottoriurheilijoista, kuten Markku Alén, Juha Kankkunen, Hannu Mikkola, Keke Rosberg ja Didier Auriol.

2010-luvun alussa Riikosella todettiin Parkinsonin tauti. Tauti aiheutti vapinan, joka lopulta esti maalaamisen kokonaan, ja Riikonen päätti maalarin uransa vuonna 2011.  

## Lähteet

## Aiheesta muualla
*Simo Riikosen kotisivut 
*Kotitaidenäyttely
Raúl García

**Raúl García Escudero** (s. 11. heinäkuuta 1986 Pamplona, Espanja) on espanjalainen jalkapalloilija. Hän oli pelipaikaltaan hyökkäävä keskikenttäpelaaja tai hyökkääjä. Hän edusti vuonna 2024 päättyneellä pelaajaurallaan Espanjan pääsarjassa Osasunaa, Atlético Madridia ja Athletic Bilbaota.

García siirtyi kesällä 2007 Atlético Madridiin 13 miljoonan euron siirtosummalla ja teki viisivuotisen sopimuksen. Aiemmin García edusti Osasunaa, jossa hän aloitti ammattilaisuransa.

García pelasi ensimmäisen alle 21-vuotiaiden maaottelunsa Espanjan paidassa helmikuussa 2006 Puolaa vastaan. Kesällä 2009 Ruotsissa pelatuissa alle 21-vuotiaiden EM-kisoissa hän toimi maansa joukkueen kapteenina. EM-karsinnassa García pelasi yhteensä kahdeksan ottelua, joissa hän teki yhden maalin.  

## Lähteet

## Aiheesta muualla
*Raúl Garcían tilastot LFP:n sivustolla
Royal Academy of Dance

**Royal Academy of Dance** (, tunnetaan myös lyhenteellä RAD) on yksi maailman suurimmista tanssikouluista. Lontoossa sijaitseva koulu perustettiin vuonna 1920 tanssin tason kohottamiseksi Euroopassa. Koulun suojelijana toimii kuningatar Elisabet II.

## Lähteet
Koiran leishmaniaasi

**Koiran leishmaniaasi** on koiralla esiintyvä leishmaniaaseihin kuuluva, *[[Leishmania]]*-alkueläimen aiheuttama tartuntatauti, jota  levittää pääasiallisesti hietasääski. 

Koiralla tauti havaittiin ensimmäisen kerran vuonna 1903. Vuonna 1940 arvioitiin leishmaniaasia olevan 40 prosentilla Rooman alueen koirista. Vuonna 2007 tehdyissä tutkimuksissa 29,9 prosenttia Etelä-Italian kenneleiden koirista sai positiivisen tuloksen leishmaniaasitesteistä. Leishmaniaasia tavataan Välimeren alueella.

Leishmaniaasin itämisaika on kuukausista vuosiin, joten sen toteaminen on vaikeaa. Myös eri testausmuodot ja niiden tehokkuudet vaihtelevat. Eri järjestöt suosittelevatkin Italiasta, Espanjasta ja Välimeren alueelta tuotujen koirien vuosittaista testausta taudin varalta. Yhdysvalloissa tautia tavattiin ensimmäisen kerran vuonna 2000, ja sitä on tavattu siellä kettukoirilla ja spinonella. Tautia on tavattu myös Etelä-Amerikassa.

Tauti leviää pääasiallisesti hietasääskien välityksellä, mutta tartunta voi tapahtua jonkin lähteen mukaan myös koirien kirppujen kautta. Tauti ei leviä pisaratartuntana. Leishmaniatartunta ei ole koiralle tappava, ja hoitomenetelmiä on kehitetty. Moni tartunnan saanut koira voi elää normaalia elämää lääkityksen avulla, mutta kontrollia on hyvä ylläpitää. 

## Oireet
Leishmaniaasin oireet jaetaan kahteen luokkaan: iho-oireet ja sisäelinoireet. Kumpiakin voi esiintyä yhtä aikaa koirassa. Sairaus alkaa yleensä iho-oireina. Taudin edetessä oireita tulee lisää ja ne pahenevat. Oireita ovat muun muassa:

;Iho-oireet
* ihovammat
* turkin lähtö
* haavainen ihotulehdus (*ulcerative dermatitis*)
* kesivä, hilseilevä ihotulehdus (*exfoliative dermatitis*)

;Sisäelinoireet
* turvonneet rauhaset
* munuaisongelmat

;Muut oireet
* ripuli
* kuumeilu
* lisääntynyt juominen ja virtsaus (munuaisten häiriöistä johtuen)
* nenäverenvuodot
* laihtuminen ja ruokahaluttomuus

## Testaaminen
Toistaiseksi tehokkain testaustapa on PCR-menetelmä.

## Lähteet
* Lisa Cinciripini: Leishmaniasis and The Neapolitan Mastiff  Pdf. Luettu 2008.
* Leishmaniasis in the Spinone Italiano
* Dog fleas implicated in leishmaniasis spread

## Aiheesta muualla

* Leishmaniasis info  
* Science Daily -Canine Leishmaniasis Cases Are Confirmed In 21 States 
* Canine visceral leishmaniasis, United States and Canada, 2000-2003 
*CVBD: Leishmaniosis Video koirasta, jolla on leishmaniaasi 
*A.T.I.MA.NA: Leishmaniosi del Mastino Napoletano  (italiaksi)
*Veterinary Clinical Pathology Clerkship Program  -Overview of Canine Leishmaniasis  
*US & Brazil 2002 US Department of Defense funded Canine Leishmaniasis Project
Elmo Oksman

**Elmo Oksman** (s. 1986) on rovaniemeläinen painonnostaja.

Oksman osallistui 20-vuotiaana ensimmäistä kertaa EM-kisoihin Ranskan Strasbourgissa 21. huhtikuuta 2007. Hän nosti 105 kilon sarjassa ja sivusi saman vuoden SM-kisoissa tekemäänsä ennätystä 345&nbsp;kg. Oksman tempaisi 155 kiloa ja työnsi 190 kiloa, joilla tuloksilla hän oli B-ryhmän neljäs  ja kokonaiskilpailussa kymmenes.

Oksman sai kahden vuoden kilpailukiellon jäätyään saapumatta dopingtestiin syyskuussa 2007.

19-vuotiaana (2006) Oksman teki henkilökohtaisen ennätyksensä tempaistuaan 160 kg ja työnnettyään 200 kg.

## Lähteet
Sami Parkkinen

**Sami Parkkinen** (s. 17. syyskuuta 1962 Helsinki) on suomalainen kirjailija, kääntäjä ja dramaturgi. Hän on opiskellut kotimaista kirjallisuutta Helsingin yliopistossa ja dramaturgiaa Teatterikorkeakoulussa. Parkkinen on ollut vapaa kirjailija vuodesta 1987.

## Teokset
### Romaanit
* 
* 
* 
* 
* 
* 
* 
* 
* 

### Novellikokoelmat
* 
* 

### Näytelmiä
* *Putoavia enkeleitä* (yhdessä Heikki Kujanpään kanssa), Q-teatteri 2005
* *Kauppamatkustajan syntymä* (yhdessä  Heikki Kujanpään kanssa), Q-teatteri 2008
* *Self Help*, Kuopion kaupunginteatteri 2009

### Proosakäännöksiä
* 
* 
* 
* 

### Elokuvakäsikirjoituksia
* *[[Putoavia enkeleitä]]*, Blind Spot Pictures 2008 (Heikki Kujanpään ja Heikki Huttu-Hiltusen kanssa)

## Palkintoja, ehdokkuuksia ja apurahoja
* Nuoren Voiman Liiton palkinto 1987 
* Gummeruksen Kaarlen Päivän palkinto 1995
* Finlandia-ehdokkuus 2000 (Teo)
* Teosto-palkinnon ehdokkuus 2006 
* Valtion viisivuotinen taiteilija-apuraha 2006–2011

## Aiheesta muualla
*
Ruutulippu (televisio-ohjelma)

**Ruutulippu** oli Suomen pitkäikäisin yhtäjaksoinen moottoriurheiluun keskittyvä televisio-ohjelma. Sitä tehtiin vuosina 1990–2007 eli 17 vuotta. *Ruutulippu* alkoi Kolmoskanavalla, mutta kanavauudistuksen vuoksi se siirtyi MTV3-kanavalle vuonna 1993. Vuoden 2001 alussa *Ruutulippu* siirtyi Yleisradion Yle TV2 -kanavalle, jossa nähtiin myös sen viimeinen jakso helmikuussa 2007. *Ruutulippu* henkilöityi vahvasti moottoriurheilutoimittaja Matti Kyllöseen, joka toimi myös ohjelman tuottajana.

## Juontajat

* Olli Koivusalo
* Matti Kyllönen
* Satu Lehtonen
* Jukka Mildh
* Sanna Mönkkönen
* Minna Perovuo
* Marko Terva-aho (2004–2006)
* Tomi Tuominen (2000)
* Erkki Vanhanen

## Kuvaajat

* Kari Salminen (1990–2007)

## Katso myös
* Ruutulippu-kirjasarja
Vesikuusi

**Vesikuusi** eli **lamparevesikuusi** (*Hippuris vulgaris*) on ratamokasveihin (Plantaginaceae) kuuluva yleinen vesikasvi. Se kasvaa rannoilla ja puroissa heinäkuusta elokuuhun. Se kasvaa 10–60 cm korkeaksi.

Vesikuusi viihtyy mutapohjaisilla rannoilla sekä myös merenrannoilla. Lähisukulainen on harvinainen nelilehtivesikuusi (*Hippuris tetraphylla*).

## Lähteet

## Aiheesta muualla
* Kasviatlas 2022: Lamparevesikuusen (''Hippuris vulgaris'') levinneisyys Suomessa.
Bayonville-sur-Mad

**Bayonville-sur-Mad** on kunta Meurthe-et-Mosellen departementissä Lorrainen alueella Ranskassa.

## Maantiede
Bayonville-sur-Mad sijaitsee 20 km Pont-à-Moussonista pohjoiseen ja 50 km Nancysta, Rupt de Madin laaksossa.

Vuosina 1871–1914 Bayonville-sur-Mad oli Saksan rajakunta.

## Väestö

## Seutu ja nähtävyydet

* Keskiaikaista hautausmaata ja kirkon alttaria pidetään historiallisina monumentteina.
* 49. leveyspiirin ja 6. pituuspiirin risteys sijaitsee kunnan alueella.

## Katso myös

* Luettelo Meurthe-et-Mosellen kunnista

## Aiheesta muualla
* http://www.ign.fr/affiche_rubrique.asp?rbr_id=1087&CommuneId=49872 
* http://www.recensement.insee.fr/RP99/rp99/co_navigation.co_page?nivgeo=C&codgeo=54055&theme=ALL&typeprod=ALL&lang=FR&quelcas=LISTE 
* Rupt de Madin saha
Työttömyysturva-asiamies

**Työttömyysturva-asiamies** on työministeriön määräämä henkilö, joka valvoo työvoimapoliittisten liittyvien lausuntojen lainmukaisuutta ja yhdenmukaisuutta. Hän on käytettävissä myös työttömyysetuuden hakijan eduksi.

Työttömyysturva-asiamiehet toimivat työvoima- ja elinkeinokeskuksissa. He ovat koulutukseltaan valtaosin lakimiehiä.

## Lähteet

* Laki työttömyysturvalain muuttamisesta
* Työ- ja elinkeinotoimisto, työttömyysturva-asiamiehet
Arvoitus koko ihminen

__NOTOC__
**Arvoitus koko ihminen** on Pyhimyksen ja Timo Pieni Huijauksen yhteisalbumi. Se ilmestyi 13. elokuuta 2008 ja nousi ilmestymistä seuraavalla viikolla Suomen virallisen albumilistan sijalle 16 ja seuraavallakin viikolla vielä sijalle 27. Timo Pieni Huijaus on tehnyt albumin kannen. 

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 

## Biitit
* Lavis: 1
* Joniveli: 2, 3
* Marks: 4, 10
* Juha Five Fingers Snellman, Pikkuveli & TPH: 5
* Deeks: 6
* Ällistysmies: 7
* Ola: 8, 12, 15
* TPH: 9, 13
* DJ Ewok: 11
* TK: 14

## Arvostelut
* Desibeli.net: 
* Soundi: 
* Tuoreet Platat: 

## Lähteet
Hockey Europe

**Hockey Europe** on 22. lokakuuta 2008 perustettu järjestö, jonka kotipaikka on Saksan Kölnissä. Hockey Europen tehtävänä on vahvistaa eurooppalaisten jääkiekon huippuliigojen ja niiden seurojen yhteisrintamaa entisestään kovenevassa kansainvälisessä kilpailussa. Hockey Europe pyrkii tiedonvaihtoon NHL:n, KHL:n, IIHF:n sekä muiden jääkiekon ammattilaisorganisaatioiden kanssa.

Hockey Europen ensimmäiseksi puheenjohtajaksi on nimetty SM-liigan toimitusjohtaja Jukka-Pekka Vuorinen.

## Perustajajäsenet

* (Elitserien)
* (DEL)
* (Extraliga)

* (SM-liiga)
* (Nationalliga A)
* (Extraliga)

## Lähteet
* Hockey Europe valvomaan huippuliigojen etuja, sm-liiga.fi viitattu 22. lokakuuta 2008
* Hockey Europe valvomaan liigojen etua, iltalehti.fi viitattu 22. lokakuuta 2008
* Kuusi eurooppalaisliigaa yhteistyöhön, jatkoaika.com viitattu 22. lokakuuta 2008
Ivan T. Sanderson

**Ivan Terence Sanderson** (30. tammikuuta 1911 - 19. helmikuuta 1973) oli luonnosta ja paranormaaleista ilmiöistä kirjoittanut Cambridgen yliopistosta valmistunut luonnontieteilijä, joka työskenteli muun muassa British Museumissa. Sandersonilla oli alempi korkeakoulututkinto eläintieteestä ja myöhemmin korkeampi tutkinto geologiasta ja kasvitieteestä, ja häntä kiinnostivat aiemmin tuntemattomien eläinlajien etsintä ja paranormaalit ilmiöt, muun muassa ufot. Monia Sandersonin esittämiä ajatuksia pidetään näennäistieteenä. Näistä tunnetuin on hänen *[[Saturday Evening Post]]*issa 16. tammikuuta 1960 julkaisema artikkeli *Riddle of the frozen giants* mikä kuuluisi suomeksi "Jäätyneiden jättiläisten arvoitus", jossa Sanderson väittää mammuttien kuolleen hyvin äkisti jäätymällä huomattavasti, –100&nbsp;°C:hen. Sandersonin mukaan jäätymisen syy oli tulivuorenpurkauksen nostama aurinkoa pimentävä pöly ja muut seikat. Tutkijat eivät tätä väitettä vahvista.

Sanderson julkaisi 1972 Saga-aikakauslehdessä artikkelin, *The Twelve Devil’s Graveyards Around the World* ("12 paholaisen hautausmaata maapallollamme") jonka mukaan maapallolla olisi kaksitoista Bermudan kolmion ja Paholaisen meren tyyppistä aluetta säännöllisin välein, viisi lähellä kumpaakin 30 leveysastetta, ja kaksi navoilla. Näistä "katalista pyörteistä" muodostuisi ikosaedri, jos piirrettäisiin niitä yhdistävä pinta- tai viivaverkko. Näiden mystisten paikkojen läheisyydessä sijaitsevat hänen mukaansa myös useat maailman arvoituksellisimmista esihistoriallisista rakennelmista.

Sanderson vieraili radiossa ja TV:ssäkin. Nuorena hän matkusteli ympäri maailmaa. Hän sai ajatuksia muun muassa tunnetulta ja kiistellyltä outojen ilmiöiden tutkiskelijalta Charles Fortilta, ja alkoi kirjoitella ajatuksiaan julkisuuteen vuoden 1936 aikoihin. Toisessa maailmansodassa Sanderson työskenteli muun muassa brittien laivaston tiedustelussa.

Sanderson perusti paranormaaleja ilmiöitä tutkivan yhdistyksen nimeltä *Society for the Investigation of the Unexplained* (SITU) vuonna 1965. Mutta Sanderson saattoi olla outoja tarinoita epäileväkin, ja paljasti esimerkiksi erään vuoden 1909 "Jerseyn paholaisen" huijaukseksi.

Sanderson oli naimisissa kahdesti, ja hänen vaimonsa Alma oli kahdella hänen matkallaan, joista hän kirjoitti kirjat. Sanderson kuoli 62-vuotiaana aivosyöpään.

## Katso myös
*Näennäistiede
*OOPArt

## Lähteet

## Aiheesta muualla
*Abominable Snowmen: Legend Come to Life Sandersin teos kokotekstinä sacred-texts.com'issa
Luettelo merituulivoimasta

**Luettelo merituulivoimasta** sisältää toiminnassa olevan ja rakenteilla olevan merituulivoiman eli niin sanotun off-shore-tuulivoiman. Merellä sijaitsevat tuulivoimalat muodostavat tavallisesti useiden voimaloiden tuulivoimapuistoja, ja siten merituulivoima on esitelty tässä luettelossa tuulipuistoittain. 

## Toiminnassa

## Rakenteilla

## Katso myös
* Samsø

## Lähteet
Väinö Teivonen

**Väinö Ilmari Teivonen** () oli suomalainen jääkärikapteeni. Hän sai sotilaskoulutuksensa ensimmäisen maailmansodan aikana Saksassa, missä hän sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan Valkoisen Armeijan riveissä joukkueenjohtajana.  

## Perhetausta ja opinnot
Väinö Ilmari Teivosen isä oli viipurilainen ajuri David Teivonen ja talollisen tytär Eva Taskula, Davidin toinen vaimo. Vuoden 1908 olympialaisiin osallistunut voimistelija David Toivo Teivonen oli Väinön vanhempi veli. Väinö oli porvarissäätyinen poika, joka pääsi ajan tavan mukaan koulutielle. Teivonen suoritti viisi luokkaa Viipurin suomalaisessa reaalilyseossa ja jatkoi opintojaan Suomen liikemiesten kauppaopistossa, jonka 2. luokalta hän erosi kevätlukukauden alettua vuonna 1916. Hän suoritti aseupseerikurssin Kuopiossa vuonna 1918 ja tiedustelu–upseerikurssin vuonna 1919 sekä taktiikan soveltamiskurssin vuonna 1927.

## Jääkärikausi

Teivonen liittyi vapaaehtoisena Saksassa sotilaskoulutusta antavan jääkäripataljoona 27:n 4. komppaniaan 3. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella.  

## Suomen sisällissota
Teivonen saapui Suomeen (Vaasaan) jääkäreiden pääjoukon mukana Varavääpeliksi ylennettynä 25. helmikuuta  1918. Hänet komennettiin Suomen sisällissotaan aluksi joukkueenjohtajaksi 5. jääkäripataljoonaan, josta hänet siirrettiin niin ikään joukkueenjohtajaksi 3. Jääkärirykmentin 10. jääkäripataljoonaan 28. maaliskuuta 1918 alkaen ja edelleen 6. Jääkärirykmentin 16. jääkäripataljoonan 1. komppaniaan 31. maaliskuuta alkaen. Hän otti osaa sisällissodan taisteluihin kotiseudullaan Säiniöllä ja Viipurissa.

## Sisällissodan jälkeinen aika
Teivonen palveli sisällissodan jälkeen 6. Jääkärirykmentistä muodostetussa Jääkäripataljoona 6:ssa, josta muodostettiin myöhemmin Kajaanin sissipataljoona. Sissipataljoonasta hänet siirrettiin 15. helmikuuta 1919 Pohjolan jääkäripataljoonaan, josta taasen muodostettiin myöhemmin Kajaanin sissipataljoona. Hän toimi pataljoonassa nuorempana upseerina eri komppanioissa ja hoiti välillä pataljoonan adjutantin ja aseupseerin tehtäviä. Hänet määrättiin 2. komppanianpäälliköksi 9. lokakuuta 1923 alkaen ja siirrettiin 11. toukokuuta 1928 alkaen 2. komppanian päälliköksi Pohjois–Savon rykmenttiin.  

Teivonen teki itsemurhan elokuussa 1928.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 
*Viipurin tuomiokirkkoseurakunta, Kastetut 1793–1901.
*Viipurin tuomiokirkkoseurakunta, Haudatut 1793–1902.
*Viipurin tuomiokirkkoseurakunta, Vihityt 1793–1906.
*Suomen sotasurmat.

### Viitteet
Mahonkikasvit

**Mahonkikasvit** (Meliaceae) on Sapindales-lahkoon kuuluva kasvien heimo, johon kuuluvat esimerkiksi aitomahongit (*Swietenia*). Kaikki heimon 52 sukuun kuuluvat 621 lajia kasvavat trooppisessa ilmastossa.

Mahonkikasvien heimoon kuuluu puita, pensaita ja joitakin varpuja. Niiden kuoresta erottuu joskus maitiaisnestettä tai aromaattisia öljyjä.

## Suvut

* *[[Aglaia (suku)|Aglaia]]*
* *[[Anthocarapa]]*
* *[[Aphanamixis]]*
* *[[Astrotrichilia]]*
* *[[neempuut|Azadirachta]]* – neempuut, esimerkiksi neempuu (*Azadirachta indica*)
* *[[Cabralea]]*
* *[[Calodecarya]]*
* *[[Capuronianthus]]*
* *[[Carapa]]*
* *[[setrelat|Cedrela]]* – setrelat
* *[[Chisocheton]]*
* *[[Chukrasia]]*
* *[[Cipadessa]]*
* *[[Dysoxylum]]*
* *[[kapteeninmarjat|Ekebergia]]* – kapteeninmarjat
* *[[afrikanmahongit|Entandrophragma]]* – afrikanmahongit eli sapelemahongit
* *[[Guarea]]*
* *[[Heckeldora]]*
* *[[Humbertioturraea]]*
* *[[kaijamahongit|Khaya]]* – kaijamahongit
* *[[langsatit|Lansium]]* – langsatit
* *[[hedekupit|Lepidotrichilia]]* – hedekupit
* *[[emeropuut|Lovoa]]* – emeropuut
* *[[Malleastrum]]*
* *[[meeliat|Melia]]* – meeliat
* *[[Munronia]]*
* *[[Naregamia]]*
* *[[Neobeguea]]*
* *[[Owenia]]*
* *[[Pseudobersama]]*
* *[[Pseudocarapa]]*
* *[[Pseudocedrela]]*
* *[[Pterorhachis]]*
* *[[Reinwardtiodendron]]*
* *[[Ruagea]]*
* *[[Sandoricum]]*, esimerkiksi santol (*S. koetjape*)
* *[[Schmardaea]]*
* *[[Soymida]]*
* *[[Sphaerosacme]]*
* *[[aitomahongit|Swietenia]]* – aitomahongit
* *[[Synoum]]*
* *[[toonapuut|Toona]]* – toonapuut
* *[[korukodat|Trichilia]]* – korukodat
* *[[ripsupillit|Turraea]]* – ripsupillit
* *[[avodiret|Turraeanthus]]* – avodiret
* *[[Vavaea]]*
* *[[Walsura]]*
* *[[Xylocarpus]]*

## Lähteet

## Aiheesta muualla
* Finto: Kassu – Kasvien suomenkieliset nimet: Meliaceae
* Suomen Lajitietokeskus: Meliaceae
Huomenna hän tulee

**Huomenna hän tulee** () on Samuel Beckettin kaksinäytöksinen tragikomedia vuodelta 1949. Beckett kirjoitti näytelmän alkujaan ranskaksi, ja hänen oma englanninnoksensa *Waiting for Godot* ilmestyi 1952. Näytelmä nosti Beckettin kansainväliseen maineeseen ja merkittäväksi absurdin teatterin nimeksi. Se esitettiin Théâtre de Babylonen avajaisnäytöksenä 5. tammikuuta 1953.

Näytelmää on esitetty suomeksi myös nimillä *Godot*, *Godota odottaessa* ja *Godot’ta odotellessa*. Näytelmä on ilmestynyt painettuna kolmesti: Aili Palménin suomentamana 1964 (Otava), 1990 suomentajina Antti Einari Halonen ja Kristiina Lyytinen (Love-kirjat) sekä 2011 Arto af Hällströmin suomennoksena. Michael Lindsay-Hogg ohjasi näytelmän pohjalta elokuvan *[[Waiting for Godot (elokuva)|Waiting for Godot]]*, joka tuli ensi-iltaan 2001.

## Juoni
Näytelmässä Vladimir odottaa ystävänsä Estragonin kanssa tien varressa puun alla salaperäistä Godot-nimistä henkilöä, joka ei koskaan saavu. Näytelmän tapahtumat ajoittuvat kahdelle päivälle. Miehet väittävät Godot’ta tuttavakseen, mutta osoittautuu, että he tuskin tuntevat häntä. Aikansa kuluksi he puuhailevat kaikenlaista, jopa miettivät hirttäytymistä, saadakseen torjutuksi hiljaisuuden. Välillä ohi kulkee herra Pozzo kantajansa Luckyn kanssa. ”Hiljaisuus valuu tähän näytelmään kuin vesi uppoavaan laivaan”, sanoi Beckett näytelmästä.

## Katso myös
* Le Monden vuosisadan 100 kirjaa

## Lähteet
* Authorscalendar.info Samuel Beckett. 

### Viitteet

## Kirjallisuutta
* 
* 

## Aiheesta muualla

* Näytelmän teksti . 
* Huomenna hän tulee 1954. Ylen Elävä arkisto.
Rita Reys

**Maria Everdina Reijs** eli **Rita Reys** (21. joulukuuta 1924 Rotterdam – 28. heinäkuuta 2013 Breukelen) oli alankomaalainen jazzlaulaja. Hän aloitti 1940-luvulla pitkän uran, jonka varrella hän työskenteli paitsi Alankomaissa, myös muun muassa Ruotsissa ja Yhdysvalloissa. Hän teki yhteistyötä useiden tunnettujen jazztähtien kanssa ja meni vuonna 1960 naimisiinkin yhden yhteistyökumppaninsa, pianisti Pim Jacobsin kanssa. 

Reys syntyi Rotterdamissa. Musiikki kuului hänen elämäänsä lapsuudesta saakka; hänen isänsä oli viulisti ja kapellimestari ja äiti tanssija.

Reys voitti muun muassa useamman Edison-palkinnon. Hän levytti vielä vanhuusiällään, ja omaelämäkerta *Rita Reys, Lady Jazz* ilmestyi vuonna 2004. Hän selviytyi rintasyövästä 1980-luvulla.

## Lähteet

## Aiheesta muualla

* Ritareys.eu ,
Kuin tuhka tuuleen (kappale)

**Kuin tuhka tuuleen** on Amerikkalaisen Hamilton, Joe Frank & Reynolds -yhtyeen kappale, jonka Sammy Babitzin levytti suomeksi ensimmäisenä. Suomennoksen teki Chrisse Johansson vuonna 1972. Englanninkielisen alkuperäiskappaleen ”Don't Pull Your Love” tekijät ovat Dennis Lambert ja Brian Potter.
Johnny Ojala

**Johnny Ojala** (s. 7. huhtikuuta 1979) on suomalainen Pietarsaaresta kotoisin oleva salibandyn pelaaja. Kaudella 2008–2009 Ojala edusti I-divisioonassa pelaavaa uusikaarlepyyläistä Blue Foxia. Aikaisemmin urallaan hän on edustanut Nurmon Jymyä, OLS:ia, Loviisan TOR:ia, SPV:tä ja Jeppis Penguinsia. Hän on tehnyt viidessä pelaamassaan A-maaottelussa tehot 2 + 1 = 3.

## Lähteet

## Aiheesta muualla
* Pelaajakortti Blue Fox:in sivuilla 
* Pelaajakortti salibandyliigan sivuilla
Eino Karvinen

**Eino Karvinen** (11. tammikuuta  1893 Savonranta - 23. elokuuta 1952 Helsinki) oli suomalainen jääkärieverstiluutnantti. Hänen vanhempansa olivat maanviljelijä Pekka Karvinen ja Sofia Hirvonen. Hänet vihittiin avioliittoon vuonna 1919 Taimi Elin Forsellin kanssa. 

## Opinnot
Karvinen kävi Joensuun kauppakoulun vuosina 1912–1914 ja suoritti yksityisesti viidennen luokan Hämeenlinnan lyseossa vuonna 1924 ja seitsemännen luokan Oulun yhteislyseossa vuonna 1929. Taistelukoulun komppanianpäällikkökurssin hän suoritti vuonna 1928 ja majurikurssin vuonna 1931.

## Jääkärikausi
Karvinen työskenteli konttoristina, kunnes liittyi vapaaehtoisena Saksassa sotilaskoulutusta hankkivan jääkäripataljoona 27:n 2. komppaniaan 23. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
:*Katso myös: [[Suomen sisällissota]]*
Karvinen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 2. Jääkärirykmentin 4. jääkäripataljoonan 2. komppaniaan, ja hän otti osaa sisällissodan taisteluihin Kalevankankaalla, missä hän haavoittui 28. maaliskuuta 1918.

## Sisällissodan jälkeinen aika
Karvinen palveli sisällissodan jälkeen 3. komppanian päällikkönä 3. Jääkärirykmentin täydennyspataljoonassa, mistä hänet siirrettiin myöhemmin perustettuun Kuopion vartiopataljoonaan. Vartiopataljoonasta hänet siirrettiin 17. lokakuuta 1918 nuoremmaksi upseeriksi Kaartin jääkäripataljoonaan, mistä hänet siirrettiin edelleen 21. kesäkuuta 1920 Jääkäriprikaatin miinanheittäjäkomppanian päälliköksi ja 1. huhtikuuta 1921 alkaen nuoremmaksi upseeriksi Kajaanin sissipataljoonaan. Sissipataljoonassa hänet määrättiin 31. toukokuuta 1924 alkaen 1. komppanian ja 17. elokuuta 1928 alkaen 2. komppanian päälliköksi, Hänet siirrettiin 5. lokakuuta 1928 Pohjanmaan kutsuntapiirin ja 27. marraskuuta 1931 alkaen Viipurin kutsuntapiirin päälliköksi. Kutsuntapiirin päällikön tehtävistä hänet siirrettiin 1. heinäkuuta 1933 Viipurin sotilaspiirin päälliköksi.

## Talvi- ja jatkosota
Talvisotaan Karvinen osallistui edelleen samassa tehtävässä ja välirauhan aikana hänet siirrettiin Etelä-Pohjanmaan 1. suojeluskuntapiirin yleisesikuntaupseeriksi, josta hänet nimitettiin myöhemmin suojeluskuntapiirin komentajaksi. Jatkosodan puhjetessa hän toimi edelleen samassa tehtävässä sodan loppuun saakka, jolloin erosi vakinaisesta palveluksesta. Hänet haudattiin Helsinkiin.

## Luottamustoimet ja ampumaurheilu
Karvinen toimi Kajaanin sissipataljoonan kunnianeuvoston jäsenenä vuonna 1926 ja puheenjohtaja vuonna 1928. Hän oli Suomen ampujainliiton mestariluokan ampuja kivääri- ja kaksintaisteluammunnassa.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
Tarmo Pukkila

**Tarmo Pukkila** (s. 26. maaliskuuta 1946 Vähäkyrö) on entinen sosiaali- ja terveysministeriön (STM) ylijohtaja.

Pukkila oli Tampereen yliopiston rehtori 1987–1993 ja tilastotieteen professori 1980–1993. Hän toimi myös Suomen Tietoviisas -televisio-ohjelman tuomarina 1990-luvun alussa.

## Lähteet
Absurdi teatteri

**Absurdi teatteri** on teatterin tyylilaji, joka rakentuu absurdeille tilanteille ja ilmentää absurdia maailmankuvaa.

Sana ”absurdi” viittaa musiikkiterminologisen käytön tavoin epäharmoniseen, ja absurdi teatteri onkin vakava teatterin muoto, ei naurettava tai älytön. Absurdin teatterin taustalla on metafyysinen tuska ja tyhjyys. Siihen vaikutti suuresti eksistentialistinen filosofia, joka pohtii ihmiselämän merkityksettömyyttä. Absurdi teatteri on nähty ihmisen olemassaolon todellisuuden kuvaajana toisen maailmansodan jälkeisessä maailmassa, jossa perinteiset arvot, uskomukset ja merkitykset ovat kadonneet.

Absurdi teatteri käsittelee usein viestinnän vaikeutta tai mahdottomuutta. Näytelmän tyypillinen muoto on kehä, eli näytelmä päättyy sinne missä alkoikin. Lineaarisesti etenevää aikaa, tilaa tai totutun kaltaista rakennetta absurdissa näytelmässä harvoin esiintyy.

Absurdi näytelmä ei kerro kenestäkään tietystä henkilöstä, vaan se kertoo kenestä tahansa. Roolihahmot ovat käsitteellisiä ja kuvaavat inhimillisyyden eri vivahteita. Hahmoja on melko vähän. Keskiössä on usein kaksi roolihenkilöä, jotka ovat toisistaan riippuvaisia ja täydentävät toisiaan. Roolihenkilöt näkevät usein paljon vaivaa sellaisten asioiden eteen, jotka eivät koskaan tapahdu tai onnistu. Usein henkilöt myös pysähtyvät näyttämölle. Näyttelijät esittävät hahmojaan tarkasti mutta eivät naturalistisesti.

Tyylillisesti absurdi teatteri hyödyntää klovneriaa, kielellisiä järjettömyyksiä sekä unia ja fantasioita. Valo- ja ääniefektejä käytetään säästeliäästi. Puheella on epätavallinen funktio, sillä kielen ei uskota pystyvän ilmaisemaan sellaista, mikä ei ollut ilmaistavissa. Absurdeissa näytelmissä esiintyykin tyhjänpäiväisiä keskusteluja, järjenvastaisia lauseita, näennäisen merkityksettömiä sana-assosiaatioita sekä leikkiä kielen rytmillä, mielleyhtymillä ja hiljaisuudella. Näytelmän henkilöt toimivat usein sanomisiaan vastaan, minkä avulla pyritään vähentämään kielen sisällöllisen merkityksen painoarvoa. Joskus dialogissa tärkeää on muoto ja rakenne, ei vain sanojen tarkoitus. Taukoja on paljon.

Absurdismi ei ollut tietoinen tai yhtenäinen liike, vaan temiä alkoi käyttää vasta vuonna 1961 teatterintutkija Martin Esslin viittaamaan 1940- ja 1960-lukujen välillä vaikuttaneisiin kirjailijoihin. Absurdin näytelmän tyyppiesimerkki on Samuel Beckettin näytelmä *[[Huomenna hän tulee]]* (1949). Toinen merkittävä tyylin edustaja on Eugène Ionesco. Esslinin mukaan tyylin keskeisiä kirjailijoita Beckettin ja Ionescon ohella ovat Arthur Adamov, Jean Genet ja Harold Pinter, ja muita siihen liittyviä nimiä ovat Tom Stoppard, Friedrich Dürrenmatt, Fernando Arrabal, Edward Albee ja Jean Tardieu.

## Lähteet
Destroyer Box Set

__NOTOC__
**Destroyer Box Set** on vuonna 2008 julkaistu Kissin box-kokoelma. Boksi on julkaistu ainoastaan Japanissa ja se sisältää 10 albumia.

## Albumit
* 
* 
* 
* 
* 
* 
* 
* 
* 
*
Ari Santanen

**Ari Santanen** (s. 5. huhtikuuta 1969 Pori) on entinen suomalainen jääkiekkoilija. Santanen pelasi SM-liigaa yhteensä seitsemänä kautena Ässissä ja SaiPassa. Santanen toimi SaiPan kapteenina kolmena kautena. Hän pelasi urallaan SM-liigan runkosarjassa 280 ottelua tehoin 73+74=147. Santanen joutui lopettamaan pelaajauransa kauteen 1999–2000 polvivamman vuoksi. 

Santanen toimi SaiPan edustusjoukkueen apuvalmentajana vuosina 2004–2006 ja 2007–2016. Santanen työskenteli kyseisinä vuosina Heikki Mälkiän, Ari-Pekka Selinin sekä Pekka Tirkkosen apuvalmentajana. Santanen nimitettiin SaiPan päävalmentajaksi kaudesta 2016–2017 alkaen Tirkkosen siirryttyä valmentamaan sveitsiläistä EHC Klotenia. SaiPa jäi kaudella 2016–2017 Liigan runkosarjan viimeiseksi, mikä johti siihen, että Santanen erotettiin tehtävistään kauden päätyttyä. SaiPa vapautti Santasen päävalmentajan tehtävistä vedoten siihen, että SaiPa jäi merkittävästi urheilullisista tavoitteistaan.

## Lähteet
*
AMT (yritys)

**AMT** (*Aluminum Metal Toys*) oli yhdysvaltalainen yhtiö, joka tuotti 1950-luvun lopulta lähtien erilaisia muovisia pienoismalleja. Se on tunnettu etenkin mittakaavaan 1:25 tehdyistä amerikkalaisten autojen pienoismalleista ja Star Trek -sarjaan liittyvistä pienoismalleista. Yhtiön kotipaikka oli Troyssa Michiganin osavaltiossa. Vuonna 1981 Ertl osti AMT:n ja yhtiön nimeksi tuli AMT-Ertl. Ertl myi AMT:n edelleen vuonna 2007, ja nykyään malleja valmistavat eri yhtiöt, kuten Stevens International ja Modern King.

## Aiheesta muualla
* AMT:n kotisivu
* AMT Memory-Alphan wikissä
* Promotex Online